CELEX: 52011DP0277
Language: hu
Date: 2011-06-23 00:00:00
Title: Az eljárási szabályzat 51. cikkének módosítása: közös bizottsági ülések Az Európai Parlament 2011. június 23-i határozata az Európai Parlament eljárási szabályzata közös bizottsági ülésekkel lefolytatott eljárásokról szóló 51. cikkének módosításáról (2010/2061(REG))

18.12.2012   
            
            
               HU
            
            
               Az Európai Unió Hivatalos Lapja
            
            
               CE 390/66
            
         2011. június 23., csütörtökAz eljárási szabályzat 51. cikkének módosítása: közös bizottsági ülések
   P7_TA(2011)0277
   Az Európai Parlament 2011. június 23-i határozata az Európai Parlament eljárási szabályzata közös bizottsági ülésekkel lefolytatott eljárásokról szóló 51. cikkének módosításáról (2010/2061(REG))
   2012/C 390 E/08
   
      Az Európai Parlament,
   
               —
            
            
               tekintettel a Bizottsági Elnökök Értekezlete elnökének 2010. március 11-i levelére, és a Környezetvédelmi, Közegészségügyi és Élelmiszer-biztonsági Bizottság elnökének 2010. március 25-i levelére,
            
         
               —
            
            
               tekintettel eljárási szabályzata 211. és 212. cikkére,
            
         
               —
            
            
               tekintettel az Alkotmányügyi Bizottság jelentésére (A7-0197/2011),
            
         
               1.
            
            
               úgy határoz, hogy az alábbi módon módosítja eljárási szabályzatát;
            
         
               2.
            
            
               emlékeztet arra, hogy e módosítás a következő ülés első napján lép hatályba;
            
         
               3.
            
            
               utasítja elnökét, hogy tájékoztatás céljából továbbítsa ezt a határozatot a Tanácsnak és a Bizottságnak.
            
         
               HATÁLYOS SZÖVEG
            
            
               MÓDOSÍTÁS
            
         
               
                  Módosítás 1
               
            
         
               
                  Az Európai Parlament eljárási szabályzata
               
               
                  51 cikk
               
            
         
               Ha a 49. cikk (1) bekezdésében és az 50. cikkben említett feltételek teljesülnek, kiemelkedő fontosságú ügyek esetén az Elnökök Értekezlete dönthet úgy, hogy közös bizottsági ülésekkel lefolytatott eljárást és együttes szavazást kell alkalmazni. Ebben az esetben az illetékes előadók közös jelentéstervezetet készítenek, amelyet az illetékes bizottságok elnökeinek közös elnökletével tartott közös bizottsági üléseken vizsgálnak és szavaznak meg. Az érintett bizottságok bizottságközi munkacsoportokat állíthatnak fel a közös bizottsági ülések és a szavazás előkészítése céljából.
            
            
               1.   Ha a 188. cikk (2) bekezdése alapján hatásköri kérdést kell tárgyalnia, az Elnökök Értekezlete dönthet úgy, hogy közös bizottsági ülésekkel lefolytatott eljárást és együttes szavazást kell alkalmazni, amennyiben:
               
                           —
                        
                        
                           a VII. melléklet alapján az ügy elválaszthatatlanul több bizottság hatáskörébe tartozik, és
                        
                     
                           —
                        
                        
                           álláspontja szerint az ügy kiemelkedően fontos.
                        
                     2.   Ebben az esetben az érintett előadók közös jelentéstervezetet készítenek, amelyet az illetékes bizottságok elnökeinek közös elnökletével tartott közös bizottsági üléseken vizsgálnak és szavaznak meg.
               Az illetékes bizottság jogállásához kapcsolódó jogokat az érintett bizottságok az eljárás valamennyi szakaszában csak közösen eljárva gyakorolhatják. Az érintett bizottságok munkacsoportokat állíthatnak fel a bizottsági ülések és a szavazás előkészítése céljából.
               3.   A rendes jogalkotási eljárás második olvasatában a Tanács álláspontját az érintett bizottságok közös ülésen vizsgálják meg, amelyre – amennyiben az említett bizottságok elnökei nem tudnak megegyezni – a tanácsi álláspont Parlamentnek történő továbbítását követő, a parlamenti szervek ülésére fenntartott első hét szerdáján kerül sor. A későbbi ülés összehívásáról való megegyezés hiányában az ülést a Bizottsági Elnökök Értekezletének elnöke hívja össze. A második olvasatra vonatkozó ajánlás megszavazására közös ülésen, az érintett bizottságok előadói által elkészített közös tervezet, vagy közös tervezet hiányában az érintett bizottságokban benyújtott módosítások alapján kerül sor.
               A rendes jogalkotási eljárás harmadik olvasatában az érintett bizottságok elnökei és előadói hivatalból tagjai az egyeztetőbizottságban részt vevő küldöttségnek.